ભારત સરકારના કૃષિ અને ખેડૂત કલ્યાણ પ્રધાન રાધા મોહન સિંહે ડેરી પ્રવૃત્તિ મારફતે ખેડૂતોની આવક બમણી કરવામાં ટેકનોલોજીની ભૂમિકા અંગેના એનડીડીબીના વર્કશોપનું ટી.કે પટેલ ઓડિટોરિયમ આણંદમાં ઉદ્દઘાટન કર્યું હતું. કેન્દ્રના કૃષિ અને ખેડૂત કલ્યાણ અને પંચાયતી રાજ વિભાગના પ્રધાન પુરૂષોત્તમ રૂપાલા, સહકાર, રમતગમત, યુવા અને સાંસ્કૃતિક પ્રવૃત્તિઓ (સ્વતંત્ર હવાલો) ના પ્રધાન ઈશ્વરસિંહ ઠાકોરભાઈ પટેલ, રાજ્યસભાના સાંસદ સભ્ય લાલસિંહ વડોદિયા, લોકસભાના સાંસદ દિલીપભાઈ પટેલ અને નેશનલ ડેરી ડેવલપમેન્ટ બોર્ડના ચેરમેન દિલિપ રથ આ પ્રસંગે હાજર રહ્યા હતા.